கேள்வி: அரநாடான் மொழி குறித்து விரிவாக சொல்லுங்கள்.
பதில்: அரநாடான் மொழி ஒரு திராவிட மொழியாகும்.[http://www.ethnologue.com/show_language.asp?code=aaf Ethnologue report for language code: aaf] இந்தியாவின் கேரளா, கர்நாடகம், தமிழ்நாடு ஆகிய மாநிலங்களில் இம்மொழி பேசப்படுகிறது. இவர்களிற் பெரும்பாலானோர் கேரளம் மாநிலத்தின் மலைப்புறம் மாவட்டம், கோழிக்கோடு மாவட்டம், பாலக்காடு மாவட்டம் ஆகிய மாவட்டங்களில் வாழ்கின்றனர். 2001 ஆம் ஆண்டின் கணக்கெடுப்பின்படி 200 பேர் மட்டுமே இம்மொழியைப் பேசுகின்றனர். இது மலையாளத்தையும், தமிழையும் ஒத்திருக்கும். கன்னட மொழி உறுப்புகளைக் கொண்டிருக்கும். இம்மொழி மலையாளத்துடன் 63%-69% சொல் ஒற்றுமையும், தமிழ் மொழியுடன் 53%-55% வரையான சொல் ஒற்றுமையையும் கொண்டுள்ளது.[https://www.ethnologue.com/language/aaf Ethnologue - Aranadan] இம்மொழிக்கு எழுத்துக் கிடையாது. இம்மொழி அழியும் நிலையில் உள்ள ஒரு மொழியாகும். இம்மொழி பேசுவோர் மிகக் குறைவு என்பதாலும், இவர்களுக்கெனத் தனிக் குடியிருப்புக்கள் இல்லாமல், பிற மொழி பேசுவோருக்கு மத்தியில் வாழ்வதாலும் தாக்குப் பிடிப்பதற்கான இதன் பலம் மிகவும் குறைவு. இம்மொழி பேசுவோரிடையே கல்வியறிவு குறைவாக இருப்பது இம்மொழி ஓரளவு உறுதியாக இருக்க உதவுகிறது.[https://www.ethnologue.com/language/aaf Ethnologue - Aranadan]